Turkmaniston prezidenti Gurbanguli Berdimuhammedov Ostonaga tashrif buyurishni rejalashtirmoqda. Qozog‘iston tashqi ishlar vaziri Qayrat Abdraxmanov shu haqda ma’lum qilgan. "O‘zbekiston Prezidenti muvaffaqiyatli tashrif bilan mamlakatimizga keldi. … Yaqin orada Turkmaniston Prezidenti ham keladi. Mazkur davlat tashrifi Ostonaga amalga oshiriladi", — degan Abdraxmanov diplomatik korpus vakillari bilan uchrashuvida. Qozog‘iston TIV ma’lumotlariga ko‘ra, tashrif 12 aprelga belgilangan.